CELEX: 62013TN0646
Language: fi
Date: 2013-11-25 00:00:00
Title: Asia T-646/13: Kanne 25.11.2013 – Minority SafePack – one million signatures for diversity in Europe ym. v. komissio

14.4.2014   
            
            
               FI
            
            
               Euroopan unionin virallinen lehti
            
            
               C 112/34
            
         Kanne 25.11.2013 – Minority SafePack – one million signatures for diversity in Europe ym. v. komissio
   (Asia T-646/13)
   2014/C 112/46
   Oikeudenkäyntikieli: saksa
   
      Asianosaiset
   
   
      Kantajat: Bürgerausschuss fur die Bürgerinitiative Minority SafePack – one million signatures for diversity in Europe ym. (edustajat: asianajajat E. Johansson, J. Lund ja C. Lund)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan 13.9.2013 annetun komission päätöksen C(2013) 5969 final, joka annettiin tiedoksi 16.9.2013
            
         
               —
            
            
               Velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu olennaisten muotomääräysten rikkomiseen
               
                           —
                        
                        
                           Kantajat väittävät, että riidanalaista päätöstä annettaessa on rikottu SEUT 296 artiklan 2 kohdassa ja asetuksen (EU) N:o 211/2011 (1) 4 artiklan 3 kohdassa määrättyjä muotomääräyksiä.
                        
                     
                           —
                        
                        
                           Kantajat toteavat tältä tässä suhteessa muun muassa, ettei komissio ole maininnut, mikä niistä yhdestätoista teemasta, jotka ovat kansalaisaloitteen kohteena, ei kuulu siihen toimivaltaan, joka sillä on, kun se perussopimuksia täytäntöönpannessaan tekee ehdotuksen unionin säädöksen antamiseksi. Komissio ei myöskään ole kertonut, mistä syystä nämä teemat eivät kuulu sen toimivaltaan.
                        
                     
                           —
                        
                        
                           Lisäksi kantajat väittävät tässä kanneperusteessa, ettei komissio ole ilmoittanut, miksei tiettyä suunnitellun kansalaisaloitteen osaa tai osia voida asetuksen N:o 211/2011 mukaan rekisteröidä.
                        
                     
         
               2)
            
            
               Toinen kanneperuste, jonka mukaan perussopimuksia tai niiden täytäntöönpanosta annettuja säädöksiä on rikottu
               
                           —
                        
                        
                           Kantajat vetoavat tältä osin SEU 11 artiklan ja SEUT 24 artiklan 1 kohdan sekä asetuksen N:o 211/2011 4 artiklan 2 ja 3 kohdan rikkomiseen.
                        
                     
                           —
                        
                        
                           Kantajat väittävät, ettei yksikään niistä teemoista, joista komissiota pyydettiin tekemään ehdotuksia, ole selvästi kuulumatta siihen toimivaltaan, joka komissiolla on, kun se perussopimuksia täytäntöönpannessaan tekee ehdotuksia unionin säädöksen antamiseksi. Ne lisäävät, että silloinkin, kun jokin teemoista ei kuulu komission toimivaltaan, sen olisi pitänyt rekisteröidä suunniteltu kansalaisaloite ilman niitä teemoja, jotka sen mielestä eivät selvästikään kuuluneet sen toimivaltaan.
                        
                     
         
      (1)  Kansalaisaloitteesta 16.2.2011 annettu Euroopan parlamentin ja neuvoston asetus (EU) N:o 211/2011 (EUVL L 65, s. 1).